“Ons kan bevestig die inwerkingstelling van die beperking op die plasing van jagfoto’s op sosiale media is vir eers laat vaar totdat die bedryf aan die minister terugvoering kan gee oor sy voorgestelde riglyne vir etiese bemarkingspraktyke in die jagbedryf,” sê Van der Westhuysen.
In 'n telefoniese gesprek later het hy verduidelik Napha het verkeerdelike gedink die verbod geld ook advertensie wat deur professionele jagters en jagplase op die internet verskyn.
Shifeta het bygevoeg ander belangrike kwessies is tydens sy vergadering gister met die bedryf bespreek, soos riglyne mense wat verhoed dat jagters se optrede die bedryf skade berokken.
Volgens Van der Westhuyzen het Napha en die ander organisasies tydens hul ontmoeting met Shifeta ’n voorlopige pamflet met riglyne aan hom voorgelê. Die plan is om hierdie pamflet deur Air Namibia, die ministerie, die Namibië Toerismeraad (NTB) en al Napha se kantore te versprei sodat die inligting jagters en alle ander partye in die bedryf bereik.